cyanic-selkie/wikianc huggingface dataset:
Επιχείρηση: Ανατέλλων Ήλιος
Γεγονότα
Ο Γουλφ και οι δυνάμεις του θεωρούνταν ότι βοήθησαν στην υλοποίηση της Επιχείρησης Unthinkable, ένα μυστικό σχέδιο εισβολής στη Σοβιετική Ένωση, την οποία υποστήριξε ο Ουίνστον Τσόρτσιλ κατά τη διάρκεια αυτής της περιόδου. Ο Γουλφ αργότερα αποδείχθηκε ότι ένοχος για τη δολοφονία 300.000 Εβραίων. Στις 26 Απριλίου, ο στρατηγός των SS συνελήφθη από Ιταλούς αντάρτες, αλλά διασώθηκε από το Γραφείο Στρατηγικών Υπηρεσιών (OSS) του Ντάλες και την Ελβετική υπηρεσία πληροφορίων. Η πραγματική παράδοση στην Ιταλία υπογράφηκε στις 29 Απριλίου 1945, συμφωνώντας για την παύση των εχθροπραξιών στις 2 Μαΐου. Ο Γουλφ αιτιολόγησε τις ενέργειές του στους αξιωματούχους του Βερολίνου εξηγώντας ότι η συμφωνία προκάλεσε «μια κομμουνιστική εξέγερση» στη βόρεια Ιταλία. Ο Γουλφ και οι αξιωματικοί του δεν βρίσκοντα σε ενεργη υπηρεσία εκεινη τη στιγμή, αλλά αντίθετα γιόρτασαν το ψήφισμα στα κεντρικά γραφεία της Γκεστάπο στο Μπολζάνο για αρκετές ημέρες με τους συμμάχους διοικητές. Οι Αμερικανοί έπρεπε να απωθήσουν τους αντάρτες που προσπάθησαν να πιασουν τους Γερμανούς.
Λαϊκή Κουλτούρα
Η Επιχείρηση Ανατέλλων Ήλιος απεικονίστηκε στη σοβιετική τηλεοπτική σειρά Seventeen Moments of Spring, με την ονομασία "Operation Sunrise Crossword".
Παραπομπές
Κατηγορία:Στρατιωτικές Επιχειρήσεις του Β' Παγκοσμίου Πολέμου Κατηγορία:Σχέσεις Σοβιετικής Ένωσης - Ηνωμένου Βασιλείου Κατηγορία:Κωδικές ονομασίες
Νικόλαος Μπότασης
Ο '''Νικόλαος Δ. Μπότασης''' (1874 - 1954) ήταν Έλληνας ναύαρχος του Πολεμικού Ναυτικού, διπλωμάτης και υπουργός Ναυτικών στην δικτατορική κυβέρνηση του Πάγκαλου.
Βιογραφία
Γεννήθηκε στις Σπέτσες. Ο πατέρας του, Δημήτριος Μπότασης (1839-1924), ήταν λόγιος και βουλευτής. Ο Νικόλαος ακολούθησε σπουδές στη Σχολή Ναυτικών Δοκίμων και εν συνεχεία μετεκπαιδεύτηκε στη Γαλλία. Ως διπλωμάτης υπηρέτησε ως ναυτικός ακόλουθος της ελληνικές πρεσβείας στο Παρίσι. Στις 8 Ιανουαρίου 1926 διαδέχθηκε τον παραιτηθέντα Αλέξανδρο Χατζηκυριάκο ως υπουργός Ναυτικών μέχρι τις 19 Ιουλίου 1926. Συνέγραψε τα έργα: "Η Μετεωρολογία", "Η Πυροβολική" και άλλα. Παντρεύτηκε την Μαρίκα Α. Ταμπακοπούλου το 1895 στην Αλεξάνδρεια της Αιγύπτου. Απεβίωσε το 1954.
Παραπομπές
Κατηγορία:Έλληνες αξιωματικοί του Πολεμικού Ναυτικού Κατηγορία:Έλληνες διπλωμάτες Κατηγορία:Έλληνες υπουργοί Ναυτικών Ν
Ενδυμασία του Παντζάμπ
δεξιά|μικρογραφία|314x314εσ| Παντζάμπι στη Λαχόρη τη δεκαετία του 1890, με τις καθημερινές ενδυμασίες τους Στην αρχαία περιοχή του Παντζάμπ, οι άνθρωποι φορούσαν βαμβακερά ρούχα. Και τα δύο φύλα από πάνω φορούσαν ενδύματα που έφταναν μέχρι τα γόνατα. Πάνω από αυτά φορούσαν μαντήλια που περνούσαν πάνω από τον αριστερό ώμο και κάτω από τον δεξί. Ένα μεγάλο κομμάτι ύφασμα ριχνόταν περαιτέρω πάνω από τον ένα ώμο και κρεμόταν χαλαρά προς τα γόνατα. Και τα δύο φύλα φορούσαν ένα ντότι γύρω από τη μέση. Στο μοντέρνο τρόπο ένδυσης των Παντζάμπι έχει διατηρηθεί αυτή η σύνθεση, αλλά εμπλουτισμένη από μία μεγάλη ιστορία και περισσότερες μορφές στο σύνολό της.
Στην περιοχή του Παντζάμπ η βαμβακοβιομηχανία άκμασε κατά τον 19ο και τις αρχές του 20ού αιώνα, όταν διάφορα είδη χοντροειδών βαμβακερών υφασμάτων, κατάλληλων για λούνγκι, για ακτοπλοϊκή χρήση, για πουκάμισα, κουρτίνες, τάμπα, πετσέτες, κλπ παράγονταν στις περιοχές Χοσιαρπούρ, Γουρδασπούρ, Πεσαβάρ, Λαχόρη, Μουλτάν, Αμριτσάρ, Λουντιάνα, Τζανγκ, Σαπούρ, Τζαλαντάρ, Δελχί, Γκουργκάον, Ρόχτακ, Καρνάλ, Ρεβάρι, Πάνιπατ και αλλού. Αυτή η βαμβακουργία πρόσθεσε στον πλούτο της ένδυσης των Παντζάμπι, ως αντιπροσωπευτική του πλούσιου και ζωντανού πολιτισμού του Παντζάμπ. Οι διάφοροι τύποι ενδυμασιών προορίζονται για τις ανάλογες εκδηλώσεις, τα φεστιβάλ των Παντζάμπι, τις τοπικές δραστηριότητες και εθιμοτυπίες.
Σουτάν
Το σουτάν, ή σουτάνα, στην περιοχή του Παντζάμπ ιστορικά προέρχεται από το αρχαίο σβαστάνα. Το σβαστάνα είναι ένα ένδυμα για το κάτω μέρος του σώματος, που μπορεί να περιγραφεί ως ένα είδος παντελονιού. Τα σβαστάνα φορέθηκαν από τους ηγεμόνες των καιρό των Μαουρύα (322 - 185 π.Χ.), από τις κυρίαρχες τάξεις στη Βόρεια Ινδία τον καιρό της Αυτοκρατορίας των Κοσσανών μεταξύ του 1ου και του 3ου αιώνα Κ.Ε., τη χρονική περίοδο της Αυτοκρατορίας Γκούπτα μεταξύ του 4ου και του 6ου αιώνα ΚΕ και τον καιρό του Βασιλιά Χάρσα τον 7ο αιώνα ΚΕ.
Κούρτα
Το κούρτα των Παντζάμπι με τις πλευρικές σχισμές ιστορικά ανάγεται στα γυναικεία κούρτακα που φοριούνταν σε περιοχές της βόρειας Ινδίας τον 11ο αιώνα. Το κούρτακα ήταν ένα κοντό πουκάμισο, με μανίκια που εκτείνονταν από τους ώμους μέχρι τη μέση του σώματος και είχαν σκισίματα στα δύο πλαϊνά. Εξελίχθηκε στο κούρτα των σύγχρονων Παντζάμπι που έχει σχισίματα στα πλαϊνά και διατίθεται σε αντρικά και γυναικεία σχέδια. Το κούρτα αντλεί επίσης έμπνευση από τα τζάμα (μακριά φορέματα) και τα ανγκάρχα (σαν πουκάμισα που στερεώνονται με κόμπους). Το κούρτα μπορεί να συνδυασθεί με ένα σαλβάρ (ανάλαφρα και φαρδιά γυναικεία παντελόνια που στενεύουν στους αστράγαλους), με σουτάν, λούνγκι (δένεται στη μέση σαν φούστα), ντότι (παντελόνι που προκύπτει από άραφο ύφασμα που ντύνει τα πόδια και δένεται στη μέση), γκάγκρα και με τζιν παντελόνι.
Μουλτάνι κούρτα
Το Μουλτάνι κούρτα είναι κούρτα κεντημένο κροσέ με σχέδια του Μουλτάν του Πακιστανικού Παντζάμπ. Επίσης, χρησιμοποιούνται και τοπικά μοτίβα Αρζάκ, που τυπώνονται στο ύφασμα με στάμπα.
Φούλκαρι κούρτα
Το φούλκαρι κούρτα είναι κεντημένo στο χέρι με λουλουδάτα σχέδια και μοτίβα, που είναι αντιπροσωπευτικά του πολιτισμού του Παντζάμπ.
Μπαντάνι κούρτα
Το μπαντάνι κούρτα είναι κούρτα διακοσμημένο με μοτίβα μπαντάνι, που προκύπτουν με δέσιμο-βάψιμο (tie-dye) υφασμάτων. Αυτή η τεχνική βαφής είναι δημοφιλής στην έρημο Χολιστάν του Παντζάμπ.
Μούκτσαρι κούρτα
Το παραδοσιακό κούρτα του Παντζάμπ είναι φαρδύ και πέφτει ως τα γόνατα, και έχει συντηρητικό κόψιμο. Τα σύγχρονα μούκτσαρι κούρτα ιστορικά ανάγονται στην πόλη Μούκτσαρ του Παντζάμπ. Χαρακτηρίζονται από κομψά ταιριαστά κοψίματα και έξυπνα ταιριαστά σχέδια. Είναι πολύ δημοφιλή μεταξύ των νεαρών πολιτικών.
Κοστούμι Σαλβάρ
Το κοστούμι Σαλβάρ είναι παραδοσιακή ενδυμασία των γυναικών του Παντζάμπ, αλλά και εθνική φορεσιά του Πακιστάν. Χαρακτηρίζεται από ζωηρές αποχρώσεις, πολύτιμα υφάσματα και κεντήματα. Το κοστούμι περιλαμβάνει τρία κομμάτια, το καμίζ πάνω, το σαλβάρ κάτω και ένα μαντήλι ντουπάτα. Σε ορισμένες περιοχές του Παντζάμπ υπάρχουν και αντρικά σχέδια κοστουμιών σαλβάρ.
Τα κοστούμια του Παντζάμπ διαφέρουν στο στυλ από αυτά που φοριούνται στο Βαλουχιστάν και στο Αφγανιστάν. Το καμίζ έχει ευθύ και συντηρητικό κόψιμο, και είναι φαρδύ με σχισίματα στα πλαϊνά (που είναι εξέλιξη από παλαιότερες μορφές καμίζ που δεν είχαν σχισίματα). Το σαλβάρ είναι φαρδύ στην μέση, στενεύει στα πόδια και μαζεύεται στους αστραγάλους. Το σαλβάρ έχει ευθύ και συντηρητικό κόψιμο, και στους αστραγάλους μαζεύεται με μία παχιά λωρίδα υφάσματος. Στο αγροτικό Παντζάμπ, το σαλβάρ ονομάζεται ακόμα σουτάν. Τα κοστούμια των Παντζάμπι είναι δημοφιλή σε άλλες περιοχές της υποηπείρου, όπως στο Μουμπάι και το Σίνδ, αλλά και στο Αφγανιστάν.
Τάμπα και Κούρτα
Το τεχμάτ/τάμπα και το λάτσα είναι ενδύσεις για το κάτω μέρος του σώματος στο Παντζάμπ. Το τάμπα είναι ύφασμα που στερεώνεται με δέσιμο στη μέση, μπορεί να φτάνει μέχρι τις φτέρνες ή να είναι κοντό μέχρι κάτω από τα γόνατα. Είναι μονόχρωμα και δεν έχουν στρίφωμα. Προτιμώνται από τους χορευτές του Μπάνγκρα. Το λάτσα μοιάζει με το τάμπα, αλλά έχει στριφώματα και είναι πιο ποικιλόχρωμο.
Κούρτι
Στη σύγχρονη εποχή ως κούρτι αναφέρεται το κοντό κούρτα. Παραδοσιακά, πρόκειται για ενδύματα που ντύνουν το πάνω μέρος του σώματος και κάθονται πάνω από τη μέση, χωρίς σχισίματα στα πλαϊνά. Ιστορικά ανάγονται στους χιτώνες της περιόδου της Αυτοκρατορίας Σούνγκα (2ος αιώνας π.Χ. ).
Στο Παντζάμπ το κούρτι είναι ένα κοντό βαμβακερό πανωφόρι. Υπάρχει ένα σχέδιο κούρτι που μοιάζει με κοντό άνγκα (ρόμπα). Το κούρτι φοριέται από γυναίκες σε συνδυασμούς με σουτάν ή γκάγκρα, αλλά μπορεί να φορεθεί και από άντρες.
Κοστούμι Ποτοχάρι
Πρόκειται για στυλ κοστουμιών που προέρχεται από την περιοχή Ποτοχάρ του Πακιστανικού Παντζάμπ. Είναι σύνολο με πολλά κομμάτια. Το σαλβάρ είναι φαρδύ και άνετο, όπως το παλαιότερο σουτάν του Παντζάμπ, και έχει πτυχές. Και το καμίζ είναι άνετο. Το μαντήλι για το κεφάλι είναι παραδοσιακά μεγάλο, όπως το τσαντόρ ή το φούλκαρι που φορούσαν στις πεδιάδες του Παντζάμπ.
Τσόλα
Το τσόλα είναι ένα μακρύ ένδυμα που μοιάζει με φόρεμα. Φοριέται από γυναίκες και άνδρες και μπορεί να φτάνει στους αστραγάλους, ή να πέφτει ακριβώς κάτω από τα γόνατα. Το παραδοσιακό τσόλα στερεώνεται με δέσιμο σε έναν ώμο και τείνει να μην έχει σχισίματα στα πλαϊνά. Το τσόλα είναι η παραδοσιακή εναλλακτική επιλογή για ένδυση του τόπου. Το σύγχρονο τσόλα ανοίγει στο μπροστινό μέρος κάτω από το λαιμό, κλείνεται με κουμπιά, μπορεί να έχει σχισίματα στα πλαϊνά και φοριέται όπως το κούρτα. Στο Χιμάτσαλ Πραντές, η μάλλινη ζώνη μέσης ονομάζεται ντόρα.
Τσόγκα
Το τσόγκα είναι ένα πανωφόρι με μακριά μανίκια, που μπροστά είναι ανοιχτό ως κάτω και δένεται πάνω από τη μέση.
Κοστούμι σουτάν
Το κοστούμι με σουτάν και κούρτα/κούρτι είναι μια ένδυση με πολύ μεγάλη ιστορία. Τα σουτάν του Παντζάμπ είναι εξέλιξη των σβαστάνα, που ήταν στενά εφαρμοστά παντελόνια του αρχαίου Παντζάμπ και συνδυάζονταν με ένα στενό εφαρμοστό χιτώνα που ονομαζόταν βαρμπάνα.
Για τα σουτάν προτιμώνται τα υφάσματα σούσι, που είναι απλής ύφανσης από βαμβακερές ίνες, με παραδοσιακά χρώματα, και επενδυμένα με μεταξωτές ίνες ή και ίνες για χρυσοϋφαντά. Το σουτάν καταλήγει στους αστραγάλους σε μία σφιχτή ταινία, που διαφοροποιεί το σουτάν από το σαλβάρ. Σε ορισμένα σχέδια, το σουτάν αρχίζει να στενεύει από τα γόνατα μέχρι κάτω στους αστράγαλους (στοιχείο που εξελίχθηκε από τη σβαστάνα). Εάν δεν χρησιμοποιηθεί λωρίδα λάστιχου, τότε απλά δένεται γύρω από τους αστραγάλους. Η μαντίλα για το κεφάλι μπορεί να είναι ένα μεγάλο τσαντόρ, ένα φούλκαρι ή ένα μοντέρνο ντουπάτα/τσούνι.
Γκάγκρα του Παντζάμπ
Το γκάγκρα είναι ένα σύνολο από 4 κομμάτια, που φορούσαν παραδοσιακά οι γυναίκες του Παντζάμπ. Περιλαμβάνει μία μαντίλα για το κεφάλι, ένα κούρτα / κούρτι, ένα σουτάν / σαλβάρ και ένα γκάγκρα (φούστα μακριά, διακοσμημένη και με πτυχώσεις).
Ιστορικά το γκάγκρα προέρχεται από το καντάτακα που ήταν δημοφιλές ένδυμα τον καιρό της Αυτοκρατορίας Γκούπτα. Τα καντάτακα ήταν κοντά αντρικά παντελόνια που τελικά εξελίχθηκαν στα γκάγκρα. Στη μεταβατική μορφή τους περιγράφηκαν ως πουκάμισο σαν φόρεμα, για άντρες και γυναίκες, που καλύπτει από το λαιμό μέχρι τους μηρούς. Τον 7ο αιώνα τα καντάτακα συνέχισαν να φοριούνται από το λαό ως γυναικεία φορέματα.
Τζούτι
Τα τζούτι είναι παπούτσια, που παραδοσιακά είναι δερμάτινα και έχουν διακοσμητικά σχέδια με χρυσές και αργυρές ίνες. Υπάρχουν σχέδια για άντρες και γυναίκες. Τα στυλ διαφέρουν ανά περιοχή: τα τζούτι του Ποτοχάρι έχουν μυτερές μύτες, του Ντεραβάλι έχουν στρογγυλές μύτες και μεταξωτές διακοσμήσεις, του Πατιάλα έχουν χαρακτηριστικά σχέδια.
Σαλβάρ της Πατιάλα
Πρόκειται για στυλ σαλβάρ που αναπτύχθηκε στην πόλη Πατιάλα για τις γυναίκες. Τα παντελόνια είναι μακριά, άνετα, φαρδιά και ανθεκτικά. Το ιδιαίτερο χαρακτηριστικό τους είναι οι πολλές πιέτες, που αρχίζουν στη μέση και φτάνουν μέχρι κάτω.
Κοστούμια σαλβάρ Σαράικι
Προέρχονται από το νότιο τμήμα του Πακιστανικού Παντζάμπ, και διακρίνονται σε δύο τύπους: τα Μπαχαβαλπούρι και τα Μουλτάνι.
Κοστούμι σαλβάρ του Μπαχαβαλπούρ
Τα Μπαχαβαλπούρι είναι σαλβάρ που προέρχονται από την περιοχή Μπαχαβαλπούρ του Πακιστανικού Παντζάμπ. Είναι πολύ φαρδιά και πλατιά με πολλές μεγάλες πτυχές. Παραδοσιακά φτιάχνονται από υφάσματα σούφι, που είναι μία σύνθεση από βαμβακερές ίνες με μεταξένια υφάδια και χρυσές ίνες που διατρέχουν σε όλο το υλικό. Τα σούφι ονομάζονται και σούτζα κάνι. Ως μέρος ενός κοστουμιού, το σαλβάρ του Μπαχαβαλπούρ συνδυάζεται με καμίζ ίδιου στυλ, με κούρτα του Παντζάμπ ή τσόλα. Στο κεφάλι, οι άντρες φορούν τουρμπάνια και οι γυναίκες μαντίλες.
Υφάσματα σταμπωτά και διακοσμητικά κεντήματα
Στο Μουλτάν, στα υφάσματα, βαμβακερά και άλλα, τυπώνονται παραδοσιακά σχέδια, όπως τα μοτίβα του Άζρακ. Έτσι προκύπτουν τα τυπωμένα, σταμπωτά ή εμπριμέ υφάσματα. Οι εργασίες γίνονται σε τυποβαφεία με τεχνικές που διαφέρουν ως προς τις χρωστικές, τις στάμπες, κ.α. Μία μέθοδος βαφής υφασμάτων με επαναλαμβανόμενα μοτίβα είναι η "δέσιμο-βάψιμο" (tie-dye), που είναι δημοφιλής στις περιοχές Χολιστάν, Μπαχαβαλπούρ και Μουλτάν.
Στο Παντζάμπ υπάρχει πληθώρα από διακοσμητικά στυλ υφασμάτων, όπως το καλαμπατούν του Μουλτάν που περιλαμβάνει μοτίβα από λεπτά σύρματα. Στα κεντήματα καλαμπατούν σουρχ χρησιμοποιούνται υπερλεπτά χρυσά σύρματα σε πορτοκαλί χρώματα και κόκκινες μεταξένιες κλωστές. Στα καλαμπατούν σαφεντ χρησιμοποιούνται αργυρά σύρματα σε λευκό υλικό. Τα κεντήματα καρτσόμπ είναι κατάλληλα για χαλιά και σέλες, και πρόκειται για στερεά και πληθωρικά σχέδια από χρυσές κλωστές. Τα κεντήματα τιλακαρ ή καρτσικάν είναι στυλ διακόσμησης φορεμάτων με χρυσές κλωστές. Στο Παντζάμπ έχουν αναπτυχθεί και τα κεντήματα μουκές, με πεπλατυσμένα χρυσά σύρματα βαριάς μορφής, κυματιστά σχέδια, κ.α..
Στη Λουντιάνα και το Αμριτσάρ τα κεντήματα γίνονται με λευκά, ασημένια και χρυσά νήματα, σε ρούχα όπως τα τσόγκα και τα γιλέκα φατούχι. Στην επαρχία Κάγκρα τα μαντήλια ρουμάλ διακοσμούνται με ιδιαίτερα σχέδια, όπως με απεικονίσεις θρησκευτικών ιστοριών. Και το Τσάμπα είναι γνωστό για τα κεντημένα ρουμάλ του.
Φουλκάρι
Το Φουλκάρι είναι το παραδοσιακό στυλ διακόσμησης για εσάρπες και μαντίλες στο Παντζάμπ.
Τσάουπ και σουμπάρ
Πρόκειται για δύο στυλ που φοριούνται από τις νύφες. Το τσάουπ είναι κεντημένο στις μπορντούρες και στις τέσσερις γωνίες, σε αμφότερες τις δύο πλευρές του υφάσματος. Το σουμπάρ έχει ένα σχέδιο στο κέντρο και τέσσερα στις γωνίες.
Τιλ πάτρα
Τιλ είναι το σουσάμι, και ο όρος τιλ πάτρα κυριολεκτικά σημαίνει «πασπάλισμα με σουσάμι». Είναι στυλ διακόσμησης με σχέδια που απλώνονται σαν σησαμόσποροι.
Νίλακ
Το φουλκάρι νίλακ είναι κομψές διακοσμήσεις σε μαύρα ή κόκκινα υφάσματα με λαμπερά κίτρινα ή κόκκινα νήματα.
Γκούγκατ μπαγκ
Πρόκειται για βαριά κεντήματα σε μαντίλες, γύρω από ένα κέντρο έτσι ώστε να σχηματίζεται ένα διακοσμημένο πέπλο που καλύπτει το πρόσωπο. Προέρχονται από το Ραβαλπίντι.
Σέντσι φουλκάρι
Είναι στυλ δημοφιλές στην περιοχή του Φιροζπούρ. Περιλαμβάνει τις απεικονίσεις κοσμημάτων, όπως βραχιόλια, σκουλαρίκια, πουλιά, κ.α. με μεθοδικό τρόπο, ώστε να μπορούν να φορεθούν σε τακτική βάση.
Λουαντσάρι
Το Λουαντσάρι είναι ένα ολόσωμο παραδοσιακό ένδυμα της Ινδίας. Φτιάχνεται από δύο μέρη που ράβονται μεταξύ τους: το πάνω μέρος ονομάζεται τσόλι και είναι σαν μπλούζα ή μπούστο, ενώ το κάτω μέρος ονομάζεται λεχάνγκα και είναι μία μακριά φούστα. Τα δύο μέρη φτιάχνονται από τον ίδιο τύπο υφάσματος, αλλά μπορεί να διαφέρουν στο χρώμα. Παραδοσιακά φοριούνται από τις γυναίκες Γκάντι του Χιμάτσαλ Πραντές.
Παντζάμπι γκουτάνα
Φορέθηκε πολύ από τις γυναίκες και τους άνδρες του Παντζάμπ. Είναι ένα είδος πατζάμα που έχει πιο κοντό παντελονάκι, είναι σφιχτό και καταλήγει στη γάμπα. Οι παραλλαγές του κυκλοφορούν ακόμα στην επαρχία Τζαμού.
Τσουριντάρ πατζάμα
Τα τσουριντάρ παραδοσιακά συνδέονται με τις βόρειες περιοχές της Ινδικής υποηπείρου. Η ακριβής προέλευσή τους δεν είναι γνωστή, αλλά έχουν φορεθεί από τις πρώην πριγκιπικές οικογένειες. Στο Παντζάμπ γενικά φοριούνται από τον πληθυσμό.
Το τσουριντάρ πατζάμα είναι παραδοσιακή ενδυμασία για άνδρες και γυναίκες. Είναι ένας συνδυασμός του στενού σουτάν του Παντζάμπ και του παραδοσιακού Ντόγκρι σουτάν που καταλήγει σε φαρδιά μπατζάκια (ενώ το σουτάν πρέπει να είναι σουρωμένο με λάστιχο στους αστραγάλους). Το τσουριντάρ αναπτύχθηκε στο Παντζάμπ, συνδέεται με αυτό και είναι διαδεδομένο σε όλην την υποήπειρο. Το τσουριντάρ πατζάμα μπορεί να είναι οποιουδήποτε χρώματος, αλλά παραδοσιακά φτιάχνεται από σούσι (βαμβακερό υλικό), σε μπλε χρώμα με κάθετες ρίγες.
Το τσουριντάρ πατζάμα είναι γνωστό και ως γκουτάνα πλήρους μήκος. Όταν οι στρατιώτες από το Λάκναου ταξίδεψαν στην βρετανική επαρχία Παντζάμπ, είδαν τις μακριές πιτζάμες γκουτάνα και υιοθέτησαν τη χρήση τους στο Λάκναου, κατά τη διάρκεια του 19ου αιώνα.
Τζάμα
Τα τζάμα φορέθηκαν από τους άνδρες του Παντζάμπ κατά την περίοδο των Μουγκάλ. Ο όρος τζόρα τζάμα αναφέρεται στο ένδυμα που έδινε ο θείος της νύφης στον γαμπρό, και ήταν μέρος εθίμου των Παντζάμπι (αλλά οι γαμπροί δεν φορούν τζάμα τώρα). Το τζαμαβάρ είναι νυφικό φόρεμα, που παραδοσιακά φτιάχνεται από πασμίνα (ίνες σαν κασμίρι) και έχει σχέδια και διακοσμήσεις.
Ανγκά / Ανγκάρκα
Το ανγκάργκα είναι παραδοσιακό ένδυμα της Ινδίας για το πάνω μέρος του σώματος, που τυλίγεται γύρω από το σώμα και στερεώνεται με κόμπους ή θηλιές στον ένα ώμο. Διαφέρει ανά περιοχή. Στο Παντζάμπ, το ανγκά (που λέγεται και ανγκάρκα και πεσβάζ) είναι ένα φαρδύ πανωφόρι με φόδρα από βαμβάκι. που φοριέται από γυναίκες. Το αντρικό ανγκά πέφτει κάτω από τα γόνατα, είναι ένα φαρδύ πανωφόρι και στερεώνεται με δέσιμο στην πλευρά. Κανονικά, το ανγκάρκα δεν έχει μπροστινά κουμπιά.
Ανγκάρκι του Τσάμπα
Το ανγκάρκι της επαρχίας Τσάμπα του Χιμάτσαλ Πραντές είναι ραμμένο εφαρμοστό στον κορμό, και κάτω από τη μέση ανοίγει και πέφτει όπως μία σύγχρονη φούστα. Στη μέση δένεται με ένα σας (υφασμάτινη ζώνη).
Τουρμπάνι
Οι άνδρες παραδοσιακά φορούν τουρμπάνια. Στο παρελθόν φορούσαν πολύ μεγάλα τουρμπάνια, όπως στο στυλ του Μπαχαβαλπούρ που μπορούσε να έχει μήκος μέχρι και 40 πόδια. Τώρα τα τουρμπάνια είναι μικρότερα και διαφόρων σχεδίων.
Σαλούκα
Το σαλούκα είναι ένα εφαρμοστό γιλέκο που έχει φορεθεί στο Σινδ και στην ευρύτερη περιοχή του Παντζάμπ. Και στο Ούταρ Πραντές.
Παραπομπές
Κατηγορία:Παραδοσιακές φορεσιές
Λίλυ Άλεν
Η Λίλυ Άλεν (Lily Rose Beatrice Cooper, 2 Μαΐου 1985) είναι Αγγλίδα τραγουδίστρια, στιχουργός και συγγραφέας. Είναι η κόρη του ηθοποιού Κιθ Άλεν και της παραγωγού Άλισον Όουεν. Η Άλεν εγκατέλειψε το σχολείο σε ηλικία 15 ετών και επικεντρώθηκε στο τραγούδι και την σύνθεση. Το 2005, δημοσιοποίησε μερικές από τις ηχογραφήσεις της στο Myspace και αυτή η δημοσιότητα είχε ως αποτέλεσμα την προβολή τους στο BBC Radio 1 και στην υπογραφή συμβολαίου με την Regal Recordings.
Το πρώτο της single, "Smile", κατέκτησε την πρώτη θέση στα UK Singles Chart τον Ιούλιο 2006. Ο πρώτος της δίσκος, Alright, Still, έλαβε θετικά σχόλια και πούλησε πάνω από 2.6 εκατ. αντίτυπα παγκοσμίως ενώ χάρισε στην Άλεν μια υποψηφιότητα για Γκράμυ, για βραβείο Brit και για τα MTV Video Music Awards. Το 2008, ήταν η οικοδέσποινα στο δικό της τηλεοπτικό talk show, Lily Allen and Friends, στο BBC Three.
Ο δεύτερος δίσκος της, It's Not Me, It's You, είδε μια αλλαγή στο μουσικό είδος καθώς είχε περισσότερο electropop ύφος παρά τις επιρροές ska και reggae του πρώτου δίσκου. Αυτός ο δίσκος κατέκτησε την πρώτη θέση στα UK Albums Chart και στα Australian ARIA Charts και έλαβε θετικά σχόλια από τους κριτικούς, που υπογράμμισαν την εξέλιξη και ωριμότητα της τραγουδίστριας. Στον δίσκο περιλαμβάνονται τα singles "The Fear", “Not Fair”, "Fuck You". Η επιτυχία τής χάρισε το Brit Award Καλύτερης Σόλο Καλλιτέχνη στα 2010 Brit Awards.
Μετά την ανακοίνωση ενός διαλείμματος από την μουσική καριέρα της το 2009, η Άλεν ίδρυσε την δική της δισκογραφική εταιρεία, In the Name Of, το 2011. Κυκλοφόρησε δυο ακόμα δίσκους : Sheezus (2014), που κατέκτησε την πρώτη θέση στα UK Albums Chart ; και No Shame (2018). Τον Σεπτέμβριο 2018, η Άλεν κυκλοφόρησε το πρώτο της βιβλίο, με τον τίτλο My Thoughts Exactly.
Εξωτερικοί σύνδεσμοι
Κατηγορία:Αγγλίδες τραγουδίστριες Κατηγορία:Αγγλίδες ηθοποιοί
Επίγονος ο Περγαμηνός
Ο Επίγονος (Ἐπίγονος Χαρίου Πεγαμηνός) της Περγάμου ήταν ο επικεφαλής των γλυπτών της αυλής της δυναστείας των Ατταλιδών στην Πέργαμο στα τέλη του τρίτου αιώνα π.Χ.
Βιογραφία
thumb|[[Ο Θνήσκων Γαλάτης, αντίγραφο ενός έργου που αποδίδεται στον Επίγονο, Παλάτσο Αλτέμπς.]] Ο Πλίνιος ο Πρεσβύτερος, ο οποίος προσφέρει τον μοναδικό σωζόμενο κατάλογο των γλυπτών αυτής της σημαντικής σχολής της Περγάμου, του αποδίδει έργα μεταξύ των γλυπτών στο μνημείο της νίκης που έστησε ο Άτταλος Α' στο ιερό της Αθηνάς στην Πέργαμο για να τιμήσει τη νίκη του επί της κατοίκων της Γαλατίας της Μικράς Ασίας (223 π.Χ.). Μεταξύ των έργων άλλων γλυπτών της Περγάμου, ο Πλίνιος αποδίδει στον Επίγονο έναν αριστοτεχνικό σαλπιγκτή και «το βρέφος που χαϊδεύει λυπημένο τη δολοφονημένη μητέρα του» και την ανδρική φιγούρα στην ομάδα του έργου, που ήταν μέρος της αφιέρωσης του Αττάλου Α΄ στην Πέργαμο. Αυτό ήταν πιθανότατα το πρωτότυπο του μαρμάρινου αντιγράφου που είναι γνωστό στη σύγχρονη εποχή ως Ο θνήσκων Γαλάτης (με ένα κυρτό κέλτικο κέρας στο πλάι του), στα Μουσεία Καπιτωλίου, στη Ρώμη. Το βρέφος που χαϊδεύει λυπημένο τη δολοφονημένη μητέρα του «συνδέεται με το έργο «Νεκρή Αμαζόνα» στη Νάπολη, αντίγραφο μιας ομάδας που κάποτε ήταν μέρος της μεταγενέστερης, δεύτερης αφιέρωσης του Αττάλου για τη νίκη του επί των Γαλατών, στην Αθήνα. Από σχέδια αυτής της σύνθεσης που έγιναν στην Αναγέννηση, μαθαίνουμε ότι το παιδί αφαιρέθηκε από το μνημείο της Νάπολης κατά τον δέκατο έκτο αιώνα» Ένα άλλο γλυπτό από το ίδιο μνημείο υπάρχει σε μαρμάρινο αντίγραφο του Γαλάτη που σκοτώνει τη γυναίκα του και αυτοκτονεί, που ήταν παλαιότερα στη συλλογή της Βίλας Λουντοβίζι. Οκτώ υπογεγραμμένες βάσεις από την ακρόπολη της Περγάμου έχουν χάσει τα γλυπτά τους από πολύτιμο μπρούντζο, τα οποία αναμφίβολα κόπηκαν με κόπο για χάρη του μετάλλου και ξαναχτίστηκαν κατά τους χριστιανικούς χρόνους.
Περαιτέρω ανάγνωση
Κατηγορία:Αρχαίοι Περγαμηνοί Κατηγορία:Αρχαίοι Έλληνες γλύπτες
Διοργανώσεις Ε.Π.Σ. Βοιωτίας 2017–18
Για την περίοδο 2017–18, η Ένωση Ποδοσφαιρικών Σωματείων Βοιωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Βοιωτίας.
Η πρωταθλήτρια της ΕΠΣ Βοιωτίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Βοιωτίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Βοιωτίας είναι η εξής:
Β΄ Κατηγορία
Σε δυο όμιλους και με τη συμμετοχή 23 συνολικά συλλόγων διεξήχθη το πρωτάθλημα της Β κατηγορίας Πηγή: ΕΠΣΒ Β-1ος όμιλος Πηγή: ΕΠΣΒ Β-2ος όμιλος
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Βοιωτίας.
Εξωτερικοί σύνδεσμοι
Κατηγορία:Ε.Π.Σ. Βοιωτίας Κατηγορία:Εγχώρια ποδοσφαιρικά πρωταθλήματα 2017–2018 Κατηγορία:Εγχώρια ποδοσφαιρικά κύπελλα 2017-2018
Μπίργκιτ Έιγκεμελ
Η Birgit Sarrap (γεννημένη ως Õigemeel ; 24 Σεπτεμβρίου 1988), επίσης γνωστή ως απλώς Birgit, είναι Εσθονή τραγουδίστρια. Η Õigemeel απέκτησε αναγνωρισιμότητα το 2007 μετά την νίκη της στην πρώτη σεζόν του Eesti otsib superstaari, την εσθονική έκδοση του Idol. Ο πρώτος ομώνυμος δίσκος της κυκλοφόρησε το 2008. Η Õigemeel έχει κυκλοφορήσει μέχρι σήμερα τέσσερις δίσκους.
Η Õigemeel εκπροσώπησε την Εσθονία στον Διαγωνισμό Τραγουδιού της Eurovision 2013 με το τραγούδι "Et uus saaks alguse" μετά την νίκη της στο Eesti Laul 2013. Προκρίθηκε στον τελικό της διοργάνωσης, όπου κατέλαβε την 20η θέση.
Παραπομπές
Κατηγορία:Εσθονοί τραγουδιστές
Μπιενάλε Σύγχρονης Τέχνης Θεσσαλονίκης
Στόχοι
Η Μπιενάλε της Θεσσαλονίκης θέτει ως στόχους της την προώθηση στην ευρωπαϊκή εικαστική σκηνή καλλιτεχνικών έργων που προσφέρουν νέες, τολμηρές και ρηξικέλευθες αισθητικές προτάσεις με στόχο την ενίσχυση του καλλιτεχνικού διαλόγου, την πρόσβαση καλλιτεχνών στην ευρωπαϊκή εικαστική σκηνή και την επικοινωνία καλλιτεχνών από διαφορετικές χώρες. Η διοργάνωση επικεντρώνει το ενδιαφέρον της σε μεγάλα ζητήματα διεθνούς επικαιρότητας, παγκόσμιες ανακατατάξεις και κρίσεις που επηρεάζουν τον άνθρωπο και το φυσικό του περιβάλλον, ενώ παράλληλα δημιουργεί δεσμούς με υπάρχοντες εικαστικούς θεσμούς, ευρωπαϊκούς και μη, με σκοπό τις περαιτέρω καλλιτεχνικές ανταλλαγές και εντάσσει τους Έλληνες καλλιτέχνες σε ένα ενδιαφέρον πεδίο αισθητικού διαλόγου με σύνορα ευρύτερα από τα ευρωπαϊκά. Συνεργάζεται δε με όλους τους πολιτιστικούς φορείς της Θεσσαλονίκης και εκτείνεται σε πολλά σημεία της πόλης, διαφορετικά σε κάθε έκδοσή της.
Χώροι
κ.ά.
Εξωτερικοί σύνδεσμοι
Κατηγορία:Εκθέσεις τέχνης Κατηγορία:Πολιτισμός στη Θεσσαλονίκη
Ολίβια Γουάιλντ
Η Ολίβια Γουάιλντ (Olivia Wilde ; γεννημένη ως Olivia Jane Cockburn ; 10 Μαρτίου 1984) είναι Αμερικανίδα ηθοποιός, παραγωγός, σκηνοθέτης και ακτιβίστρια. Είναι γνωστή για τον ρόλο της στην ιατρική-δραματική τηλεοπτική σειρά House (2007-2012) και για τους ρόλους της στις ταινίες Conversations with Other Women (2005), Alpha Dog (2007), Tron: Legacy (2010), Cowboys & Aliens (2011), Butter (2011), Drinking Buddies (2013), The Incredible Burt Wonderstone(2013), Rush (2013), The Lazarus Effect (2015), Love the Coopers (2015), Meadowland (2015). Το 2017 έκανε την πρώτη της εμφάνιση στο Μπρόντγουεϊ, στον ομώνυμο ρόλο της Τζούλια στο έργο 1984. Το 2019, σκηνοθέτησε την πρώτη της ταινία, την εφηβική κωμωδία Booksmart, που έλαβε τα θετικά σχόλια των κριτικών. <!--
Βραβεία και υποψηφιότητες
-->
Εξωτερικοί σύνδεσμοι
Κατηγορία:Αμερικανοί ηθοποιοί κινηματογράφου Κατηγορία:Αμερικανοί ηθοποιοί τηλεόρασης Κατηγορία:Αμερικανοί σκηνοθέτες Κατηγορία:Αμερικανοί σκηνοθέτες κινηματογράφου
Κιουτσούκ Μουσταφά
Ιστορία
Ο Κιουτσούκ Μουσταφά γεννήθηκε το 1408 ή το 1409. Ήταν ο δεύτερος γιος του οθωμανού σουλτάνου Μεχμέτ Α΄. Στα πρώτα χρόνια της Οθωμανικής Αυτοκρατορίας, όλοι οι πρίγκιπες είχαν την υποχρέωση να εργαστούν ως διοικητές σε επαρχίες (σαντζάκια). Οι νεαροί πρίγκιπες συνοδεύονταν από έμπειρους πολιτικούς. Το σαντζάκι του Μουσταφά ήταν το Χαμιδελί (κοντά στη σημερινή Ισπάρτα της Τουρκίας). Μετά τον θάνατο του πατέρα του, το 1421, φοβούμενος για τη ζωή του, δραπέτευσε στα μπεϊλίκια του Καραμάν. Στο Καραμάν, ενθαρρύνθηκε από τον οθωμανό πασά Σαραπτάρ Ιλίας, να επαναστατήσει εναντίον του αδερφού του και νέου σουλτάνου, Μουράτ Β΄.
Εξέγερση
Αμέσως μετά τη στέψη του, ο Μουράτ Β΄, ασχολήθηκε με τις εξεγέρσεις του θείου του, Μουσταφά Τσελεμπή. Μετά την ήττα και τον θάνατο του Μουσταφά, ο Μουράτ πολιόρκησε την Κωνσταντινούπολης, για να τιμωρήσει τον βυζαντινό αυτοκράτορα, Μανουήλ Β΄ Παλαιολόγο, που υποστήριξε τον Μουσταφά Τσελεμπή. Ο Κιουτσούκ Μουσταφά βρήκε την ευκαιρία να επαναστατήσει. Με την υποστήριξη των στρατευμάτων του Καραμάν, άρχισε να καταλαμβάνει την Ανατολία. Ο Βυζαντινός αυτοκράτορας, βλέποντας την εξέγερση ως ανακούφιση από την πολιορκία, υποστήριξε την επανάσταση. Αν και ηττήθηκε στην Προύσα, τη συμπρωτεύουσα της Οθωμανικής Αυτοκρατορίας, ο Κιουτσούκ Μουσταφά κατέλαβε τη Νίκαια, μια άλλη σημαντική πόλη της Ανατολίας.
Τέλος της εξέγερσης
Όταν έμαθε για την εξέγερση, ο Μουράτ άφησε την πολιορκία της Κωνσταντινούπολης και επέστρεψε στην Ανατολία. Εκεί συμμάχησε με τον Σαραπτάρ και ο Σαραπτάρ πρόδωσε τον Κιουτσούκ Μουσταφά, αλλάζοντας στρατόπεδο. Σύντομα οι δυνάμεις του Μουράτ κατέλαβαν τη Νίκαια. Παρά το γεγονός ότι ο Μουσταφά προσπάθησε να φύγει, σύντομα συνελήφθη και εκτελέστηκε.
Κατηγορία:Οθωμανοί
Εκτροχιασμός συρμού στο Μεράνο
Ο εκτροχιασμός στο Μεράνο σημειώθηκε στις 12 Απριλίου 2010 όταν ένα τρένο εκτροχιάστηκε μεταξύ Λατς (Latsch) και Καστέλμπελ (Kastelbell), κοντά στο Μεράνο της Ιταλίας, μετά από κατολίσθηση, προκαλώντας εννέα θανάτους και τραυματισμό 28 ατόμων.
Το δυστύχημα
Στις 9:03 τοπική ώρα (7:03 UTC ), ένα τρένο Stadler GTW με δύο επιβατικά βαγόνια, που εκτελούσε η STA Südtiroler, εκτροχιάστηκε στο Καστέλμπελ - Τσαρς μετά από κατολίσθηση. Εννέα άνθρωποι έχασαν τη ζωή τους όταν το τρένο εκτροχιάστηκε και άλλοι 28 τραυματίστηκαν, επτά σοβαρά.
Η κατολίσθηση που φέρεται να εκτροχιάστηκε το τρένο πιστεύεται ότι προκλήθηκε από έκρηξη σωλήνα άρδευσης ή από βαλβίδα που έμεινε κατά λάθος ανοιχτή. Το τρένο εκτελούσε περιφερειακό δρομολόγιο, ταξίδευε μεταξύ Μάλλες Βενόστα και Μεράνο, στη γραμμή Vinschgau, η οποία άνοιξε ξανά το 2005
Το ιταλικό πρακτορείο ειδήσεων ANSA ανέφερε ότι ένα από τα τρία βαγόνια του τρένου γέμισε λάσπη από την κατολίσθηση και οι διασώστες έσκαβαν μανιωδώς με φτυάρια και αξίνες για να προσπαθούν να φτάσουν στα θύματα. Ένας δημοσιογράφος της τηλεόρασης "Sky Italia" είπε ότι καπνός υψωνόταν από τα συντρίμμια και ελικόπτερα πετούσαν από πάνω.
Ο σιδηρόδρομος είναι εξοπλισμένος με προηγμένους αισθητήρες για να σταματούν τα τρένα σε περίπτωση κατολισθήσεων, αλλά δεν μπορούσαν να λειτουργήσουν επειδή η λάσπη έπεσε τη στιγμή που περνούσε το τρένο.
Διενεργείται έρευνα η αιτία θραύστης του σωλήνα άρδευσης.
Η τοπική κοινοπραξία υδραγωγείων αρνείται την πιθανότητα να προκλήθηκε η κατολίσθηση από τον σωλήνα, καθώς πρόκειται για μικρό σωλήνα (65 διαμέτρου mm), και λειτουργούσε τέλεια μέχρι τις 8:00 CEST περίπου.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Σιδηροδρομικά ατυχήματα και δυστυχήματα
Ozark (τηλεοπτική σειρά)
Το Όζαρκ (αγγ.: Ozark) είναι μία δραματική, εγκληματολογικής φύσεως τηλεοπτική σειρά αμερικανικής παραγωγής η οποία δημιουργήθηκε από τους Μπιλ Ντιμπούκ και Μαρκ Ουίλιαμς για λογαριασμό της εταιρείας παραγωγής ταινιών και σειρών, Netflix. Στη σειρά πρωταγωνιστούν οι ηθοποιοί Τζέισον Μπέιτμαν και Λόρα Λίνεϊ, ως ένα παντρεμένο ζευγάρι οι οποίοι είναι υποχρεωμένοι να μετακομίσουν μαζί με τα δύο παιδιά τους, στα Όζαρκ της πολιτείας Μιζούρι, ώστε να ξεπλύνουν χρήματα για ένα μεξικανικό καρτέλ ναρκωτικών. Ο Μπέιτμαν είναι και εκείνος επίσης σκηνοθέτης, και εκτελεστικός παραγωγός της σειράς. Ο πρώτος κύκλος με συνολικό αριθμό 10 επεισοδίων, έκανε πρεμιέρα στις 21 Ιουλίου 2017, ο δεύτερος κύκλος με επίσης 10 επεισόδια στις 31 Αυγούστου 2018 , ενώ η σειρά ανανεώθηκε για μία τρίτη σεζόν των 10 επεισοδίων η οποία κυκλοφόρησε στις 27 Μαρτίου 2020. Στις 30 Ιουνίου 2020, το Netflix ανακοίνωσε επίσημα ότι η σειρά ανανεώθηκε για έναν τέταρτο και τελευταίο κύκλο ο οποίος θα αποτελείται συνολικά από 14 επεισόδια, τα οποία θα είναι χωρισμένα σε 2 μέρη των 7 επεισοδίων το καθένα. Το 1ο μέρος κυκλοφόρησε στις 21 Ιανουαρίου 2022, και το 2ο μέρος κυκλοφόρησε 3 μήνες αργότερα, στις 29 Απριλίου 2022 , ολοκληρώνοντας επισήμως τη σειρά.
Η σειρά έχει λάβει αρκετά θετικές κριτικές, με το Rotten Tomatoes να τη βαθμολογεί με ποσοστό 81%, και με το κοινό που την παρακολουθεί, ένα ποσοστό 91%. Η σειρά έλαβε συνολικά 14 βραβεία Έμμυ Ζώνης Υψηλής Τηλεθέασης, μεταξύ αυτών για τον σχεδιασμό των ήχων, των τοπίων που επιλέχθηκαν για τα γυρίσματα, καλύτερου κάστινγκ, καθώς επίσης και αυτό της καλύτερης υποστηρικτικής ηθοποιού σε δραματική σειρά, με νικήτρια την Τζούλια Γκάρνερ, αλλά και της καλύτερης ερμηνείας από ανδρικό ρόλο σε δραματική σειρά, με νικητή τον Τζέισον Μπέιτμαν, με τα τελευταία δύο, το 2019. Ο Μπέιτμαν έχει επίσης λάβει υποψηφιότητα για δύο Χρυσές Σφαίρες στην κατηγορία του καλύτερου ηθοποιού σε τηλεοπτική δραματική σειρά.
Πρόλογος
Ο Μάρτι Μπερντ όντας οικονομολόγος εργάζεται ως οικονομικός σύμβουλος μαζί με έναν φίλο του, τον Μπρους Λιντέλ, σε μία εταιρεία την οποία οι ίδιοι δημιούργησαν στο Σικάγο. Κάποια στιγμή, ο αρχηγός του καρτέλ Ναβάρο, Καμίνο Ντελ Ρίο απαιτεί να συναντήσει άμεσα τόσο τον Μάρτι, όσο και τον συνέταιρό του, προκειμένου να τους πληροφορήσει ότι έχει διαπιστώσει ότι κάποιος κλέβει χρήματα από την επιχείρησή του. Στο σημείο συνάντησης, βρίσκονται ο Λιντέλ με την κοπέλα του, καθώς και δύο επιχειρηματίες. Ο Ρίο ως τιμωρία, σκοτώνει τους πάντες στο χώρο, και είναι έτοιμος να βγάλει και τον Μάρτι από τη μέση, όταν εκείνος του προτείνει μία πολύ δελεαστική συμφωνία, προκειμένου να μην εξοντώσει τον ίδιο και την οικογένειά του. Προθυμοποιείται να ξεπλένει αυτός τα χρήματα του καρτέλ, κάτι το οποίο σκοπεύει να κάνει στη λίμνη Όζαρκ της πολιτείας Μιζούρι. Έτσι, μέσα σε χρονικό διάστημα 2 ημερών, αυτός, η γυναίκα του, Γουέντι και τα παιδιά τους Σάρλοτ και Τζόνα μετακομίζουν στη νέα περιοχή, προκειμένου να ξεκινήσουν τις βρώμικες δουλειές του καρτέλ.
Ηθοποιοί
Βασικοί
Παραγωγή
Η σειρά τοποθετείται σε ένα παραθαλάσσιο θέρετρο στη λίμνη των Όζαρκ, εμπνευσμένο από το θέρετρο Αλχόνα, όπου ο δημιουργός της σειράς Μπιλ Ντιμπούκ δούλευε εκεί ως βοηθός αποβάθρας ενώ φοιτούσε στο κολέγιο του Μιζούρι το 1980. Οι τοποθεσίες στις οποίες έγιναν τα περισσότερα γυρίσματα είναι στην περιοχή της Ατλάντα, στη λίμνη Αλατούνα και στη λίμνη Λάνιερ, παρά στη λίμνη Όζαρκ, εξαιτίας των φοροαπαλλαγών που προσέφερε η πολιτεία της Τζόρτζια. Η ομάδα του έργου γύρισαν τις σκηνές στην Τζόρτζια, μετά από ενδελεχή μελέτη της ιδιοκτησίας του θέρετρου Αλχόνα. Μερικές σκηνές γυρίστηκαν σε περιοχές του Σικάγο. Μόνο ελάχιστες σκηνές, αυτές του πιλοτικού επεισοδίου πραγματοποιήθηκαν στη λίμνη Όζαρκ στο Μιζούρι. Αυτές περιλαμβάνουν λήψεις της πινακίδας “Welcome To Lake Of the Ozarks” καθώς και στο άγαλμα “Injun Joe Muffer Man”. Κανονικά, ως σκηνοθέτης του πρώτου κύκλου της σειράς προοριζόταν ο Τζέισον Μπέιτμαν, αλλά επειδή το πρόγραμμα που είχε διαμορφωθεί δεν επέτρεπε τον απαιτούμενο χρόνο για προετοιμασία, σκηνοθέτησε μόνο 4 συνολικά επεισόδια, τα δύο πρώτα, και τα δύο τελευταία. Η σειρά ανανεώθηκε για έναν 2ο κύκλο των 10 επεισοδίων στις 15 Αυγούστου 2017. Στις 10 Οκτωβρίου 2018, ανακοινώθηκε ότι η σειρά θα επέστρεφε για έναν 3ο κύκλο, ο οποίος κυκλοφόρησε στις 27 Μαρτίου 2020. Την 1η Ιουλίου 2020 ανακοινώθηκε ότι η σειρά ανανεώθηκε για τέταρτο κύκλο, ο οποίος θα είναι ο τελευταίος. Ο τελευταίος κύκλος θα αποτελείται από 14 επεισόδια και θα κυκλοφορήσει σε δύο μέρη. Εν τέλει κυκλοφόρησε το 2022, και συγκεκριμένα το 1ο μέρος έκανε πρεμιέρα στις 21 Ιανουαρίου, το 2ο μέρος, στις 29 Απριλίου του ιδίου έτους.
Εισαγωγή στα επεισόδια
Ο υπεύθυνος για τα γραφικά, Φρεντ Ντέιβις, σχεδίασε το λευκό γράμμα “O”, το οποίο παρουσιάζεται σε ένα μαύρο φόντο στην αρχική καθενός επεισοδίου. Μέσα σε κάθε τεταρτημόριο του κύκλου “O”, υπάρχουν τέσσερα σύμβολα τα οποία προοικονομούν τη βασική πλοκή του επεισοδίου που πρόκειται να παρακολουθήσει ο τηλεθεατής. Επιπρόσθετα, καθένα από τα σύμβολα έχουν σχεδιαστεί με τέτοιον τρόπο ώστε να αντιπροσωπεύουν τα εναπομείναντα γράμματα στη λέξη “Ozark”.
1ος Κύκλος (2017)
Επεισόδια 1 - 10
Ο οικονομολόγος Μάρτι Μπερντ (Τζέισον Μπέιτμαν) εργάζεται ως οικονομικός σύμβουλος μαζί με τον συνεργάτη του, Μπρους Λίντελ (Τζος Ράνταλ) σε μία εταιρία την οποία ίδρυσαν αμφότεροι στο Σικάγο. Ο Μάρτι είναι παντρεμένος με τη σύζυγό του, Γουέντι Ντέιβις (Λόρα Λίνεϊ) και μαζί έχουν αποκτήσει δύο παιδιά, τη Σάρλοτ (Σοφία Χούμπλιτς) και τον Τζόνα (Σκάιλαρ Γκέρτνερ). Η καθημερινότητα της οικογένειας είναι εντελώς συνηθισμένη και η ρουτίνα φαίνεται ότι έχει καταστρέψει το γάμο του ανδρόγυνου. Κάποια στιγμή το ίδιο βράδυ, ο Λίντελ ειδοποιεί τον Μάρτι ότι πρέπει να συναντηθούν άμεσα με έναν από τους πελάτες της εταιρείας. Φθάνοντας στο σημείο συνάντησης, ο Μάρτι αντικρίζει τον υπαρχηγό του καρτέλ Ναβάρο, Καμίνο Ντελ Ρίο (Εσάι Μοράλες), τον Μπρους με τη κοπέλα του και δύο ακόμη άτομα. Ο Ντελ Ρίο ενημερώνει τον Μπρους και τους δύο άλλους ότι ένα ποσό των οκτώ εκατομμυρίων δολαρίων λείπουν από τον λογαριασμό του καρτέλ, κατηγορώντας τους για κλοπή. Μετά από την ανεπιτυχή προσπάθεια του Λιντέλ να τον πείσει για το αντίθετο, ο Καμίνο σκοτώνει τους πάντες στο χώρο, εκτός από τον Μάρτι. Όταν ετοιμάζεται να εξολοθρεύσει και τον ίδιο, τον παρακαλεί να του χαρίσει τη ζωή και να μην πειράξει την οικογένειά του, προτείνοντάς του να ξεπλύνει ο ίδιος τα 8 εκατομμύρια δολάρια που έκλεψε ο Μπρους. Το εγχείρημα θα γινόταν στα Όζαρκ του Μιζούρι, όπου μέσω κατάλληλων επιχειρήσεων, το ξέπλυμα θα ήταν αρκετά εύκολο. Ο Ντελ Ρίο συμφωνεί δίνοντας του 48ωρη διορία για να φύγει από το Σικάγο. Μόλις επιστρέφει στο σπίτι, ο Μάρτι ενημερώνει λεπτομερώς τη Γουέντι για τις νέες εξελίξεις, γεγονός που τους ωθεί να δράσουν άμεσα. Έτσι, ανακοινώνουν στα παιδιά τους ότι μετακομίζουν στο Μιζούρι για μία νέα αρχή, ενώ στο μεταξύ, μαζεύουν όλα τους τα υπάρχοντα και πωλούν το σπίτι. Ο Μάρτι διαλύει την εταιρεία του και μετά από έντονες δυσκολίες καταφέρνει να λάβει όλο το ποσό που έχει στον λογαριασμό του σε μετρητά (σχεδόν οκτώ εκατομμύρια δολάρια). Μετά από δύο ημέρες, βρίσκονται πλέον στα Όζαρκ. Οι οικογένεια μένει προσωρινά σε ενοικιαζόμενο δωμάτιο και οι γονείς αρχίζουν να ψάχνουν για ένα νέο σπίτι. Παρά τις ρητές εντολές στα παιδιά τους να μην αφήσουν κανένα να μπει στο δωμάτιο, τόσο η Σάρλοτ όσο και ο Τζόνα τους παρακούν, με αποτέλεσμα να τους ληστέψουν το 1/3 των χρημάτων τους. Αργότερα, ο Μάρτι εντοπίζει τους επίδοξους δράστες, Ρας, Μπόιντ, Ρουθ, Γουάιατ και Θρι Λάγνκμορ. Καθώς δεν δέχονται να του επιστρέψουν τα χρήματα, ο Μάρτι αναγκάζεται να τους πει ότι αυτά τα χρήματα είναι ενός μεξικανικού καρτέλ ναρκωτικών και ο αρχηγός τους θα τους σκοτώσει αν τα οικειοποιηθούν. Όντας πεπεισμένοι, του επιστρέφουν πίσω τα λεφτά και αποχωρούν, εκτός της Ρουθ, η οποία αποφασίζει να αναμιχθεί με τον Μπερντ με σκοπό το δικό της όφελος, παρά τις αρχικές αντιρρήσεις του.
Αρχικά, τα σχέδια του Μάρτι να βρει υποψήφιες επιχειρήσεις του για ξέπλυμα καταρρέουν, καθώς κανείς δεν τον εμπιστεύεται. Μετά από επιμονή και υπομονή, καταφέρνει να συνάψει συμφωνία με την ιδιοκτήτρια του θερέτρου Blue Cat, Ρέιτσελ Γκάρισον (Τζορντάνα Σπίρο) η οποία είναι πνιγμένη από τα χρέη, και οι οικονομικές του συμβουλές θα την ανακουφίσουν και θα αποφέρουν κέρδη στην επιχείρησή της. Παράλληλα, η Γουέντι στην αναζήτησή της να βρει σπίτι, γνωρίζει τον Σαμ Ντέρμοντι (Κέβιν Λ. Τζόνσον) κτηματομεσίτη της περιοχής, και ζητά τη βοήθειά του για την εύρεση ενός φθηνού σπιτιού. Έπειτα από την επίδειξη πολλών υποψήφιων κτηρίων, καταλήγουν σε ένα αρκετά καλό που πληροί τις προσδοκίες της, το οποίο ανήκει σε έναν καρκινοπαθή ηλικιωμένο άντρα, τον Μπάντι (Χάρις Γιουλίν). Αυτός τής δηλώνει ότι μπορεί να το αγοράσει με την προϋπόθεση ότι θα εξακολουθήσει να μένει εκεί μέχρι το υπόλοιπο της ζωής του, συγκεκριμένα για 1,5 χρόνο. Η Σάρλοτ και ο Τζόνα μαθαίνουν από την Γουέντι τον πραγματικό λόγο που ήρθαν στα Όζαρκ, με τον τελευταίο να θέλει να μάθει περισσότερες πληροφορίες για το καρτέλ. Ακόμη, γίνεται πολύ καλός φίλος με τον Μπάντι, ο οποίος σταδιακά γίνεται μέλος της οικογένειάς τους. Η Σάρλοτ κάνει συχνότερα παρέα με τον Γουάιατ.
Η Ρουθ σε μία προσπάθειά της να αποκτήσει την εμπιστοσύνη του Μάρτι, τον πείθει να την προσλάβει ως λαντζέρισα στο Blue Cat, γνωστοποιώντας στους θείους της ότι σκοπός της είναι να μάθει πώς ο Μπερντ ξεπλένει χρήματα, και έπειτα να τον σκοτώσουν για να του τα πάρουν. Το ίδιο σχέδιο ανακοινώνει και στον πατέρα της, Κέιντ, ο οποίος βρίσκεται στη φυλακή. Στο μεταξύ, και ενώ οι προσπάθειες του Μάρτι για την απόκτηση του Lickety Splitz, του στριπτιτζάδικου της περιοχής, πέφτουν στο κενό, επιστρατεύει τη βοήθεια της νεαρής εγκληματία. Καταστρώνουν ένα σχέδιο, και καλούν την αστυνομία στο σημείο, με σκοπό να δημιουργήσουν αντιπερισπασμό. Αφού το μαγαζί αδειάσει από τον κόσμο, οι δύο τους αδράττουν την ευκαιρία και αρπάζουν το χρηματοκιβώτιο του Μπόμπι Ντιν. Σε αυτό βρίσκονται τα συμβόλαια ιδιοκτησίας, και έτσι ο Μάρτι οικειοποιείται την περιουσία του. Η επιχείρηση θα διευθύνεται από τη Ρουθ. Ακόμη, ο πράκτορας Πέτι (Τζέισον Μπάτλερ Χάρνερ) έχει μεταβεί στην περιοχή όπου δραστηριοποιείται ο Μάρτι και προσεγγίζει τον Ρας (Μαρκ Μεντσάκα) (με τον οποίο κάνουν σχέση), πείθοντάς τον να μάθει όσες περισσότερες πληροφορίες μπορεί μέσω της Ρουθ. Οι Σνελ εμφανίζονται ως οι παραγωγοί και διακινητές ηρωίνης της περιοχής, με την Νταρλίν να σκοτώνει τον Ντιν καθώς έχασε το κλαμπ στο οποίο ξέπλενε τα δικά τους χρήματα. Γρήγορα εμπλέκονται με τους Μπερντ, κάνοντας σαφές ότι δεν θα επιτρέψουν να τους χαλάσει τις δουλειές.
Ο πάστορας Μέισον Γιάνγκ (Μάικλ Μόσλεϊ) μαθαίνει την αλήθεια σχετικά με την εμπορία ηρωίνης στη λίμνη όπου κηρύττει, και αρνείται να συνεχίσει να υποκρίνεται, ενώ αισθάνεται προδομένος από τη συμπεριφορά του Μάρτι. Σε μία προσπάθεια να πιέσει τους Σνελ να υποχωρήσουν, τα πράγματα παίρνουν άσχημη τροπή και η γυναίκα του, Γκρέις, (Μπέθανι Αν Λιντ) εξαφανίζεται. Ο γιος τους έχει γεννηθεί πρόωρα και τον βρίσκει σώο στο σπίτι τους. Αποφασίζει να φύγει από την περιοχή ώστε να μην κινδυνεύουν άλλο.
Έχοντας κτίσει μία σχέση εμπιστοσύνης μεταξύ σε εκείνη και τον Μάρτι, η Ρουθ αποφασίζει να ματαιώσει το σχέδιό της να τον σκοτώσει, κάτι στο οποίο δεν συναινούν οι θείοι της, και ιδιαιτέρως ο Ρας. Η Ρουθ συνειδητοποιεί ότι ο θείος της συνεργάζεται με το FBI και αποφεύγει να απαντά στις επίμονες ερωτήσεις του αν είχε προθέσεις να σκοτώσει τον Μπερντ. Εφόσον ο Ρας απέτυχε, εγκαταλείπει τις προσπάθειες και σταματά να βοηθά τον Πέτι. Μαζί με τον Μπόιντ, σχεδιάζουν να βγάλουν τον Μάρτι από τη μέση και να του πάρουν τα χρήματα. Η Ρουθ όμως τους προλαβαίνει και παγιδεύει τη μαρίνα μπροστά από το σπίτι του, και αμφότεροι πεθαίνουν από ηλεκτροπληξία. Ο Μάρτι επιχειρώντας να συνάψει συμφωνία δημιουργίας ενός καζίνο στη γη των Σνελ, μεταξύ των Σνελ και του καρτέλ Ναβάρο, οδηγείται προσωρινά στην επιτυχία έπειτα από μία δύσκολη διαπραγμάτευση. Ξαφνικά, τα πνεύματα οξύνονται και η Νταρλίν σκοτώνει εν ψυχρώ τον Ρίο, σηματοδοτώντας έναν νέο κύκλο αντιδράσεων και προβλημάτων. Η Ρέιτσελ μαθαίνει για την απάτη του Μάρτι και αφού αρχικά του ζητά να φύγει από την επιχείρησή της, στο τέλος αρπάζει ένα ποσό των χρημάτων του καρτέλ (τα οποία οι Μπερντ είχε κρύψει στο Blue Cat και εκείνη τα ανακάλυψε) και εξαφανίζεται. Ο Μάρτι μαζί με τον Τζέικομπ και την Νταρλίν εξαφανίζουν τα πτώματα του Ρίο και των ανδρών του και πρόκειται να αρνηθούν την οποιαδήποτε ανάμειξή τους. Ο Γουάιατ θεωρεί ως υπεύθυνο για τον θάνατο του πατέρα του, τον Μάρτι.
2ος Κύκλος (2018)
Επεισόδια 1 - 10 (11 - 20)
Μετά τη δολοφονία του Καμίνο Ντελ Ρίο και των ανδρών του, η Νταρλίν μαζί με τον Ας, φροντίζουν να ξεφορτωθούν τα πτώματά τους. Οι Μάρτι και Τζέικομπ στέλνουν τον Ας στο Σικάγο με τα πράγματα του Ντελ, ώστε το καρτέλ να χάσει τα ίχνη του. Αργότερα, συναντούν την Έλεν Πιρς (Τζάνετ ΜακΤιρ) μία δικηγόρο που εκπροσωπεί το καρτέλ για να συζητήσουν για το καζίνο. Προτίθεται να παραβλέψει τους θανάτους των Ντελ Ρίο και Γκαρσία, με όρο “αποζημιώσεις” από τους Σνελ. Ακόμη, ο Τζέικομπ σκοτώνει τον Ας, προκειμένου να μην κινδυνεύσει η Νταρλίν από το καρτέλ για το σφάλμα της. Αργότερα, ο Μάρτι με τη βοήθεια του Μπάντι, θα έρθει σε επαφή με έναν ιδιοκτήτη εταιρείας μεταφορών και αρχηγό της μαφίας του Κάνσας Σίτι, Φρανκ Κόσγκρόουβ, προτείνοντάς του ένα αρκετά ικανοποιητικό ποσοστό από τα έσοδα στο καζίνο, καθώς επίσης και τη συνεισφορά της εταιρείας του, στην επιχείρηση του Μπερντ. Με αυτό τον τρόπο, το σχέδιο για τη δημιουργία του καταφέρνει να επιβιώσει. Γνωρίζοντας ότι για να λάβουν άδεια για το καζίνο θα πρέπει να κατατεθεί σχετικό νομοσχέδιο στη Γερουσία, η Γουέντι γνωρίζει και επιστρατεύει τη βοήθεια ενός ισχυρού επιχειρηματία, του Τσαρλς Γουίλκς. Ο Γουίλκς μαζί με τη Γουέντι, καταφέρνουν να πείσουν όσους γερουσιαστές παραμένουν αρνητικοί, εκτός από τον γερουσιαστή Μπλέικ. Προτείνει μία ανήθικη πρόταση στη Γουέντι για να εξασφαλίσει τη θετική του ψήφο, με την ίδια να αρνείται. Ακόμη, πετυχαίνει τον πάστορα Γιαγνκ να κηρύττει στους δρόμους της Τζέφερσον Σίτι μαζί με τον γιο του, Ζικ, αναλογιζόμενη το κακό που τους έκαναν. Η Ρέιτσελ, εθισμένη στα ναρκωτικά και το ποτό, προκαλεί τροχαίο ατύχημα, με τον πράκτορα Πέτι να εκμεταλλεύεται την κατάσταση, υποχρεώνοντάς την να γίνει η πληροφοριοδότης του για τον Μπερντ. Η Νταρλίν ανακοινώνει στον Τζέικομπ ότι θέλει να υιοθετήσουν μωρό, με τον ίδιο να μην φαίνεται δεκτικός στην ιδέα. Ο Κέιντ, πατέρας της Ρουθ έχει αποφυλακιστεί και κάνει ξεκάθαρο στην κόρη του ότι θέλει διακαώς τα χρήματα του Μάρτι.
Ο Γερουσιαστής Μπλέικ αυτοκτονεί, λόγω χρόνιας κατάθλιψης. Όλες οι επιχειρήσεις των Μπερντ κλείνουν και ερευνώνται από το FBI. Πίσω από αυτό βρίσκεται ο Γουίλκς ο οποίος γίνεται πιο απαιτητικός, ζητώντας περισσότερα πράγματα, γεγονός που επηρεάζει αρνητικά τους Σνελ οι οποίοι δεν θέλουν να παραχωρήσουν άλλη γη. Για να τον τιμωρήσουν για την πίεση που ασκεί του καίνε το σκάφος. Η Ρουθ δημιουργεί υλικές ζημιές σε μία επιχείρηση επιδιόρθωσης σκαφών, προκειμένου ο Μάρτι να ξεπλένει επιπλέον χρήμα, αλλά και για να αποκτήσει ο πατέρας της μία δουλειά λόγω της αξιολόγησης που περνάει. Ο Γουάιατ περνά περισσότερο χρόνο με τη Σάρλοτ, εξακολουθώντας να πιστεύει ότι ο πατέρας της είναι υπεύθυνος για τους θανάτους του πατέρα και του θείου του. Μάλιστα ενισχύονται χάρη σε μία πληροφορία που του έδωσε άθελά της η ίδια. Ο Τζόνα, χρησιμοποιεί ένα ποσό των 10.000 δολαρίων (τα πήρε όταν έκρυβαν τα λεφτά στο Blue Cat) και ανοίγει τραπεζικό λογαριασμό ως Μάικλ Φλέμινγκ. Ακόμη, η Ρέιτσελ, μην μπορώντας να συνεχίσει τον ρόλο της, αποκαλύπτει την αλήθεια στον Μάρτι για την ταυτότητα του Ρόι Πέτι, με αποτέλεσμα να καταλήξει παρ’ ολίγον νεκρή. Ο ίδιος την απειλεί με τη ζωή της, συνεχίσει να κάνει αυτό που της έχει αναθέσει. Η Γουέντι προσπαθεί να δώσει χρήματα στον Μέισον, ο οποίος τα αρνείται. Ο Σαμ διευθύνει άτυπα για λίγο καιρό το στριπ κλαμπ, ώστε να μην συσχετιστεί η Ρουθ με τον Μάρτι κατά τους ελέγχους για το καζίνο. Η υγεία του Μπάντι επιδεινώνεται, όμως ανακάμπτει σχετικά γρήγορα.
Το FBI ανακαλύπτει ένα ποσό 10.000 δολαρίων τα οποία φυλούσε η Σάρλοτ στο δωμάτιό της, με τον Πέτι να το αναφέρει στον Μάρτι, σκοπός του οποίου είναι ο τελευταίος να τους πει όσα ξέρει. Ακόμη τον ενημερώνει για την απόπειρα δολοφονίας του από τη Ρουθ, με τον ίδιο τρόπο που σκότωσε τους θείους της. Ο Πέτι παρουσιάζει τη Ρουθ ως πληροφοριοδότη και η Έλεν ρωτά τον Μάρτι αν είναι άξια εμπιστοσύνης. Αφού εκείνος αρχικά διστάζει να απαντήσει, άντρες του καρτέλ, έχοντας μεταβεί στο σπίτι της, της κάνουν βασανιστήρια για να μιλήσει, χωρίς ωστόσο με κάποιο αποτέλεσμα. Η Ρουθ ορκίζεται να μην ξανακάνει το ίδιο λάθος. Οι Σάρλοτ και Τζόνα μαθαίνουν για την εξωσυζυγική σχέση της μητέρας τους. Η Έλεν ζητά από τους Σνελ να κάψουν τις φυτείες παπαρούνας τους για να μην τους ανακαλύψει το FBI, αλλά η Νταρλίν αρνείται. Τότε, η Γουέντι πηγαίνει σε εκείνη με πρόθεση την επιθυμία της Νταρλίν να υιοθετήσει, οπότε δημιουργεί αντιπερισπασμό, και ο Μπάντι κατακαίει τα πάντα. Αργότερα, ο ίδιος καταλήγει στο αμάξι στον δρόμο της επιστροφής λόγω των προβλημάτων της υγείας του. Ο Τζόνα ενημερώνει όλους τους παλιούς του φίλους ώστε να παραβρεθούν στην κηδεία του. Από την άλλη, κατά την έρευνα του FBI στους Σνελ, ο Τζέικομπ δικαιολογείται για τη φωτιά. Κατά την ανασκαφή όμως βρίσκονται ανθρώπινοι σκελετοί και ο πάστορας Γιαγνκ επιστέφει για να διαπιστώσει αν κάποιος από αυτούς είναι της Γκρέις. Οι έρευνες πέφτουν στο κενό καθώς έχουν νοθευτεί τα αποτελέσματα. Η Ρουθ συμφωνεί εν τέλει να βοηθήσει τον πατέρα της στον εντοπισμό των χρημάτων του Μάρτι, σκεπτόμενη ότι αυτό είναι το καλύτερο. Η Ρέιτσελ αποκαλύπτει στον Μάρτι ότι φορά κοριό, και συνεργάζεται ως πληροφοριοδότης για τον πράκτορα Πέτι, παρά τη θέλησή της.